మహేష్ ఛెత్రి

మహేష్ కుమార్ ఛెత్రి ( నేపాలీ : महेश कुमार क्षेत्री ) (జననం 26 జనవరి 1988) నేపాల్ క్రికెట్ ఆటగాడు. ఆయన కుడిచేతి ఓపెనింగ్ బ్యాట్స్‌మన్, వికెట్ కీపర్. మహేష్ ఏప్రిల్ 2005లో సింగపూర్‌తో జరిగిన మ్యాచ్‌లో నేపాల్ తరపున అరంగేట్రం చేశాడు.

మహేష్ నేపాల్ ప్రీమియర్ లీగ్ జగదాంబ జెయింట్స్, నేషనల్ లీగ్ నేపాల్ ఆర్మీ క్లబ్ & ఎస్‌పీఏ కప్‌లో ఆడే పెంటగాన్ ఇంటర్నేషనల్ కాలేజీకి ప్రాతినిధ్యం వహిస్తాడు.

క్రీడా జీవితం
మహేష్ ఛెత్రి 2002/3లో అండర్-15 ఆసియా కప్ , 2003/4లో ఏసీసీ అండర్-17 కప్, 2005లో ఏసీసీ ఫాస్ట్ ట్రాక్ కంట్రీస్ టోర్నమెంట్, 2005/6లో ఏసీసీ అండర్-19 కప్ , 2006 ఐసీసీ అండర్-19 క్రికెట్ ప్రపంచ కప్, 2006 ఏసీసీ ట్రోఫీ, 2007 ఏసీసీ అండర్-19 ఎలైట్ కప్, 2007 ఏసీసీ ట్వంటీ20 కప్, 2008 ఐసీసీ అండర్-19 క్రికెట్ ప్రపంచ కప్ , 2008 డివిజన్ ఫైవ్, 2008 ఏసీసీ ట్రోఫీ ఎలైట్, 2009 ఏసీసీ ట్వంటీ20 కప్, 2010 డివిజన్ ఫైవ్ & తరువాత 2014 ప్రపంచ కప్ క్వాలిఫైయర్‌లో ఆడాడు.

మహేష్ ఛెత్రి 2015 జాతీయ వన్డే క్రికెట్ టోర్నమెంట్‌లో  7 ఇన్నింగ్స్‌లలో 54.86 సగటుతో మూడు అర్ధ సెంచరీలు,ఒక సెంచరీతో 384 పరుగులు చేశాడు. అతని జట్టు నేపాల్ ఆర్మీ క్లబ్ టైటిల్ గెలుచుకున్నందున అతనికి ప్లేయర్ ఆఫ్ ది టోర్నమెంట్ అవార్డు లభించింది. ఆయన జూలై 2015లో కార్న్‌వాల్ క్రికెట్ లీగ్ డివిజన్ 2లో ఇంగ్లాండ్‌లోని క్రికెట్ క్లబ్ అయిన ట్రూన్ క్రికెట్ క్లబ్ తరపున ఆడాడు. గుల్వాల్ క్రికెట్ క్లబ్‌తో జరిగిన మ్యాచ్‌లో అజేయంగా 64 పరుగులు చేశాడు, స్టంపింగ్ ద్వారా ఒక బ్యాట్స్‌మన్‌ను అవుట్ చేశాడు.  ఆయన ఆ తరువాత స్కాట్లాండ్‌తో జరిగిన 2015–17 ఐసీసీ వరల్డ్ క్రికెట్ లీగ్ ఛాంపియన్‌షిప్ మ్యాచ్‌లకు నేపాల్ జట్టులోకి ఎంపికయ్యాడు.
మూలాలు

బయటి లింకులు

 మహేష్ ఛెత్రి ఫేస్‌బుక్
వర్గం:1988 జననాలు
వర్గం:నేపాల్ వ్యక్తులు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:నేపాల్ క్రికెట్ క్రీడాకారులు
వర్గం:నేపాల్ టీ20 క్రికెట్ క్రీడాకారులు